DELO NA DALJAVO – 19. 3. 2020

Učna snov – Janko Kersnik Mačkova očeta

Pozdravljen,

V primeru, da nimaš berila, odpri spletno stran: <https://sl.wikisource.org/wiki/Kmetske_slike/Ma%C4%8Dkova_o%C4%8Deta>

1. Preberi besedilo – 2-krat.
2. Odgovori na naslednja vprašanja v zvezek:

Odgovore na spodnja vprašanja pišite v zvezke. Odgovarjajte s celimi stavki.

1. Kakšna je tema pripovedi?
2. Iz besedila izpišite nekaj motivov.
3. Določite pripovedovalca.
4. Določite kraj in čas dogajanja.
5. Kateri osebi sta glavni?
6. Na kratko ju označite.
7. Katere so stranske osebe?

8. Kateri družbeni sloj je v črtici opisan?

V zvezek prilepi ali prepiši naslednje:

Janko Kersnik (1852–1897)

* Rojstvo: Brdo pri Lukovici, smrt: Ljubljana
* Pisatelj, notar, politik
* v njegovih delih naletimo na pravniške motive
* mladost preživel na brdskem gradu
* pri13 letih napisal prve verze
* študij prava na Dunaju in Gradcu
* umrl v Ljubljani, star 45 let zaradi jetike v grlu
* **Dela:** Kmetske slike (zbirka črtic)

Ciklamen, Agitator (romana)

Jara gospoda (povest)

Pripoved Mačkova očeta je iz zbirke Kmetske slike. Ta vsebuje 8 zgodb, ki jih je Kersnik imenoval SLIKE, ker ne prinašajo obširnih zgodb, ampak le naslikajo zanimivo osebo ali dogodek.

OZNAČITEV književnih oseb

V tej pripovedi je Kersnik 'naslikal' očeta in sina, ki sta se mu zdela zanimiva zaradi podobnega značaja.

Oba sta: ukazovalna, nepopustljiva, sebična, nepripravljena za dogovore, maščevalna, privoščljiva, brez ljubezni in razumevanja do družine.

Ob branju spoznamo, da je razlog za take lastnosti obeh oseb huda revščina, v kateri živijo Mačkovi in strah pred pomanjkanjem v starosti.

DVOGOVOR/dialog

To je slogovni postopek, pri katerem pisec pusti, da osebe same spregovorijo, vsakdo pa seveda govori na lasten način. Pri Kersniku opazimo, da je pri dialogu s starim kmetom posnemal kmečko govorico (Ej, gospod …, me bo ubil, ta vrag …).

DOGAJALNI ČAS ... je notranji čas v zgodbi. V Mačkova očeta: 20—30 let.

PRIPOVEDOVALEC V zgodbi najdemo prvoosebnega pripovedovalca, ki je stranska oseba – študent, nato že pravnik. Verjetno gre za samega Kersnika, ki je bil iz bolj gosposke družine in je študiral pravo.

Želim ti vse dobro in pazi nase.

Barbara Goršič